
 29.1.2008
 BG
 Официален вестник на Европейския съюз
 L 24/6
 РЕГЛАМЕНТ (ЕО) No 77/2008 НА КОМИСИЯТА
 от 28 януари 2008 година
 за определяне на задълженията за доставка на захар от захарна тръстика, подлежаща на внос съгласно Протокола АКТБ и Споразумението с Индия за периода на доставка 2007/2008 година
 КОМИСИЯТА НА ЕВРОПЕЙСКИТЕ ОБЩНОСТИ,
 като взе предвид Договора за създаване на Европейската общност,
 като взе предвид Регламент (ЕО) No 318/2006 на Съвета от 20 февруари 2006 г. относно общата организация на пазарите в сектора на захарта (1), и по-специално член 31 от него,
 като има предвид, че:
 (1)
 Член 12 от Регламент (ЕО) No 950/2006 на Комисията от 28 юни 2006 г. за установяване на подробни правила за прилагането през 2006/2007, 2007/2008 и 2008/2009 стопански години на вноса и рафинирането на захарни продукти по някои тарифни квоти и преференциални споразумения (2) предвижда подробни правила за възлагане на задължения за доставка при условия на безмитен внос за продуктите, попадащи под код по КН 1701, изразени в еквивалентна бяла захар, за внос от страните, подписали Протокола АКТБ и Споразумението с Индия.
 (2)
 Прилагането на членове 3 и 7 от Протокола АКТБ, членове 3 и 7 от Споразумението с Индия и член 12, параграф 3, както и на членове 14 и 15 от Регламент (ЕО) No 950/2006 имаше за резултат установяването от Комисията на задълженията за доставка за всяка страна, която извършва износ, през периода на доставка 2007/2008 година на базата на актуалната информация.
 (3)
 Регламент (ЕО) No 505/2007 на Комисията (3) определя временно задълженията за доставка на захар от захарна тръстика, подлежаща на внос съгласно Протокола АКТБ и Споразумението с Индия за периода на доставка 2007/2008 година.
 (4)
 Следователно е необходимо да се установят задълженията за доставка за периода 2007/2008 година в съответствие с член 12, параграф 2, буква б) от Регламент (ЕО) No 950/2006.
 (5)
 Мерките, предвидени в настоящия регламент, са в съответствие със становището на Управителния комитет по захарта,
 ПРИЕ НАСТОЯЩИЯ РЕГЛАМЕНТ:
 Член 1
 Задълженията за доставка за внос от страните, подписали Протокола АКТБ и Споразумението с Индия, относно стоките, попадащи под код по КН 1701, изразени в еквивалентна бяла захар, през периода на доставка 2007/2008 година за всяка спомената държава, извършваща износ, са посочени в приложението.
 Член 2
 Настоящият регламент влиза в сила в деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави-членки.
 Съставено в Брюксел на 28 януари 2008 година.
 За Комисията
 Mariann FISCHER BOEL
 Член на Комисията
 (1) ОВ L 58, 28.2.2006 г., стр. 1. Регламент, последно изменен с Регламент (ЕО) No 1260/2007 (ОВ L 283, 27.10.2007 г., стр. 1).
 (2) ОВ L 178, 1.7.2006 г., стр. 1. Регламент, последно изменен с Регламент (ЕО) No 371/2007 (ОВ L 92, 3.4.2007 г., стр. 6).
 (3) OB L 119, 9.5.2007 г., стр. 22.
 ПРИЛОЖЕНИЕ
 Задължения за доставка за внос на преференциална захар от страни, подписали Протокола АКТБ и Споразумението с Индия, за периода за доставка 2006/2007 година, изразени в еквивалентна бяла захар:
 (в тонове)
 Протокол АКТБ/Споразумение